b'\n_START_ARTICLE_\nRezbarstvo\n_START_PARAGRAPH_\nRezbarstvo je umetni\xc5\xa1ko ali obrtni\xc5\xa1ko oblikovanje predvsem lesa z rezilom, sedaj namenjeno predvsem olep\xc5\xa1avi._NEWLINE_Rezbarstvo je do\xc5\xbeivelo svoj prvi razcvet \xc5\xbee v Starem Egiptu. V Evropski umetnosti se je uveljavilo \xc5\xbee v zgodnjekr\xc5\xa1\xc4\x8danski umetnosti, zlasti dolgo tradicijo ima v rezljanju cerkvenih vrat. V 12. stoletju so se pri\xc4\x8deli pojavljati monumentalni kipi Kri\xc5\xbeanega. V 15. stoletju se je rezbarstvo zelo raz\xc5\xa1irilo in do\xc5\xbeivelo umetni\xc5\xa1ki razcvet, \xc5\xa1e zlasti v nem\xc5\xa1ko govore\xc4\x8dih de\xc5\xbeelah in na Nizozemskem, saj so tam rezbarji pri\xc4\x8deli izdelovati cerkveno opremo, zlasti oltarje, klopi, kipce in drugo._NEWLINE_Danes je rezbarstvo predvsem umetni\xc5\xa1ko oblikovanje skulptur iz lesa ali kosti in tehnika oblikovanja okrasja notranjih prostorov (opa\xc5\xbeev, podbojev, vratnih kril) ter notranje opreme (omare, stoli, mize)._NEWLINE_Izdelava skulptur v lesu je bila v preteklosti zelo pogosta oblika rezbarjenja, a se je veliko slab\xc5\xa1e ohranila kot iz drugih materialov, kot sta kamen in bron, saj je led ob\xc4\x8dutljiv na gnilobo, mr\xc4\x8des in ogenj. Zato je pomemben element v zgodovini umetnosti mnogih kultur.  Zunanje lesene skulpture v ve\xc4\x8dini delov sveta ne trajajo dolgo, tako da nimamo pravega vedenja o tem, kako se je tradicija razvijala. Mnoge izmed najpomembnej\xc5\xa1ih skulptur Kitajske in Japonske so lesene, kot tudi velika ve\xc4\x8dina afri\xc5\xa1kih skulptur in iz Oceanije in drugih regij. Les je lahek za obdelavo, izdela se lahko zelo natan\xc4\x8dne podrobnosti, zato je zelo primeren za maske in druge skulpture namenjene za no\xc5\xa1njo. Prav tako je veliko la\xc5\xbeji kot kamen. _NEWLINE_Nekateri najlep\xc5\xa1i ohranjeni primeri zgodnjega evropskega lesenega rezbarstva so iz srednjega veka v Nem\xc4\x8diji, Rusiji, Italiji in Franciji, kjer so bile zna\xc4\x8dilne teme tistega \xc4\x8dasa kr\xc5\xa1\xc4\x8danska ikonografija. V Angliji je ohranjenih veliko popolnih primerov iz 16. in 17. stoletja, kjer je bil hrast prednostni material.\n_START_SECTION_\nIzbira lesa\n_START_PARAGRAPH_\nNarava lesa omejuje obseg rezbarjenja, saj les ni enako mo\xc4\x8den v vseh smereh: je anizotropna snov. Smer, v kateri je les najmo\xc4\x8dnej\xc5\xa1i se imenuje "granulacija", (struktura je lahko ravna, prepletena, valovita, itd.). Zato je pametno, da  se za bolj ob\xc4\x8dutljive dele modela uporabi vzdol\xc5\xbene smeri letnic, namesto pravokotno nanje in bolj vitka stebla ali listne to\xc4\x8dke ne bi smele biti preve\xc4\x8d lo\xc4\x8dene od okolice. Nezadostno upo\xc5\xa1tevanje teh osnovnih pravil se lahko odrazi v slabem izdelku._NEWLINE_Verjetno dva najbolj pogosta lesova, ki se uporabljata za rezbarjenje sta lipa (aka tilia ali lime) in dren, oba sta listavca, ki sta relativno enostavna za obdelavo. Kostanj, hrast, ameri\xc5\xa1ki oreh, mahagoni in tikovec je tudi zelo primeren les; medtem ko je za fino delo primeren italijanski oreh, gorski javor, jablana, hru\xc5\xa1ka, sliva ali pu\xc5\xa1pan. Za tiste izdelke, ki jih je potrebno pobarvati in niso preve\xc4\x8d ob\xc4\x8dutljive narave, se praviloma uporablja bor.\n_START_SECTION_\nKipi\n_START_PARAGRAPH_\nRezbarjenje se za\xc4\x8dne z izbiro kosa lesa, pribli\xc5\xbene velikosti in oblike bodo\xc4\x8de figure ali, \xc4\x8de gre za ve\xc4\x8dje skulpture, ve\xc4\x8d kosov lesa. Vrsta lesa je pomembna. Trd les (listavci) je te\xc5\xbeje oblikovati, vendar imajo lep\xc5\xa1i lesk in dalj\xc5\xa1o \xc5\xbeivljenjsko dobo. Mehkej\xc5\xa1e vrste lesa je la\xc5\xbeje rezbariti, a so bolj nagnjene k po\xc5\xa1kodbam. Vsak les se lahko rezbari vendar imajo vsi razli\xc4\x8dne lastnosti in zna\xc4\x8dilnosti. Izbira je odvisna od zahtev izdelka: na primer, za podrobno figuro potrebujemo les s fino granulacijo, za zelo majhno figuro pa lahko fina struktura moti._NEWLINE_Ko je kipar izbere svoj les, najprej nari\xc5\xa1e figuro in za\xc4\x8dne s splo\xc5\xa1nim postopkom oblikovanja z uporabo zarez razli\xc4\x8dnih velikosti. Orodje, ki ga pri tem uporablja je odvisno od podrobnosti figure. Manj\xc5\xa1e plastike lahko zahtevajo uporabo rezbarskega no\xc5\xbea, ve\xc4\x8dji kosi lahko zahtevajo uporabo \xc5\xbeage. Ni va\xc5\xbeno, kak\xc5\xa1en les je izbran ali kak\xc5\xa1no orodje se uporablja, vedno je treba rezbariti bodisi prek ali vzdol\xc5\xbe strukture, nikoli proti njej._NEWLINE_Ko je splo\xc5\xa1na oblika narejena, lahko rezbar uporablja razli\xc4\x8dna orodja za ustvarjanje podrobnosti. Ko so bili narejeni drobnej\xc5\xa1i elementi, rezbar kon\xc4\x8da povr\xc5\xa1ino. Izbrana metoda je odvisna od \xc5\xbeelene kakovosti povr\xc5\xa1ine. Tekstura plitkih zarez daje "\xc5\xbeivljenje" povr\xc5\xa1ini rezbarije in mnogo rezbarjev tako delo kar kon\xc4\x8da. \xc4\x8ce je potrebna popolnoma gladka povr\xc5\xa1ina, se loti glajenja z orodji, kot so "ra\xc5\xa1ple", ploska orodja, s povr\xc5\xa1ino koni\xc4\x8dastih zob. Tudi ra\xc5\xa1ple so razli\xc4\x8dnih oblik in finosti. Bolj fino poliranje se opravi z brusnim papirjem razli\xc4\x8dnih grobosti._NEWLINE_Ko je rezbarija kon\xc4\x8dana, lahko umetnik za\xc5\xa1\xc4\x8diti in pobarva les z razli\xc4\x8dnimi naravnimi olji, kot je orehovo ali laneno olje, ki \xc5\xa1\xc4\x8diti les pred umazanijo in vlago. Olje daje tudi lesk, ki odbija svetlobo in pomaga opazovalcu videti obliko. Rezbarji redko uporabljajo sijajni lak, ker ustvarja preve\xc4\x8d ble\xc5\xa1\xc4\x8de\xc4\x8do povr\xc5\xa1ino, ki odbija toliko svetlobe, da lahko spremeni obliko. Predmeti iz lesa se pogosto zaklju\xc4\x8dijo s plastjo voska, ki \xc5\xa1\xc4\x8diti les in daje mehko razko\xc5\xa1en sijaj. Vosek je razmeroma ob\xc4\x8dutljiv in je primeren le za notranje rezbarije.\n_START_SECTION_\nTradicija\n_START_PARAGRAPH_\nIzdelovanje vab in rib sta dve od umetni\xc5\xa1kih tradicij, ki se je uporabljala za lesene rezbarije.\n_START_SECTION_\nMuzeji\n_START_PARAGRAPH_\nVal Gardena muzej (Ladinsko: Museum de Gherdeina) v Ortiseju v Val Gardeni na Ju\xc5\xbenem Tirolskem ima bogato zbirko lesene rezbarije od 17. do 20. stoletja in izrezljane lesene igra\xc4\x8de in pun\xc4\x8dke iz 19. in 20. stoletja. _NEWLINE_Nem\xc5\xa1ki Ivory muzej v Erbachu (Odenwald) ima obse\xc5\xbeno zbirko rezbarij iz slonovine in slonovini podobnih materialov, kot je Tagua.'